Smaragdedderkopp er en nattaktiv jeger som ikke bygger fangstnett. Den jakter på insekter og andre mindre dyr, vanligvis i lav vegetasjon, i lyng, gress og lavere busker. Ofte sitter den og venter på et byttedyr, framfor å aktivt jakte på det. Den kan bevege seg svært raskt i en mellomting mellom hopp og løping. Den beveger seg lett både fremover, bakover og til sidene og er derfor vanskelige å fange. miniatyr|Smaragdedderkopp høne. Legg merke til lyse ringer rundt øynene. Hunnen lager et lite rom, en slags celle, laget av sammenfiltrede løvblader. Der legger hun sine egg og vokter over dem. Hun er da svært aggressiv. Hunner finnes fra tidlig på sommeren til utpå høsten. Hanner finnes kun en kort tid om sommeren.